Μπάφρα Ιωαννίνων

Η Μπάφρα είναι ορεινό χωριό της Ηπείρου στην Περιφερειακή Ενότητα Ιωαννίνων.

Γεωγραφικά - Ιστορικά στοιχεία 
Η Μπάφρα βρίσκεται νότια της λίμνης Παμβώτιδας και σε απόσταση  περίπου 11 χλμ. νότια των Ιωαννίνων, δίπλα στη συμβολή της Εγνατίας Οδού με την ΕΟ Ιωαννίνων - Άρτας. Ο οικισμός δημιουργήθηκε τη δεκαετία του 1920 από Έλληνες πρόσφυγες που προέρχονταν από τις περιοχές του Πόντου (Μπάφρα και Σαμψούντα) και της Καππαδοκίας (επαρχία Καισάρειας). Ενοριακός ναός του χωριού είναι η εκκλησία της Αγίας Παρασκευής, ο οποίος κτίστηκε γύρω στο 1935 στη θέση όπου παλιότερα βρισκόταν ένα μικρό ξωκκλήσι αφιερωμένο στην Αγία Παρασκευή. Αναφέρεται επίσημα ως ξεχωριστός οικισμός για πρώτη φορά το 1928 να προσαρτάται στον τότε δήμο Ιωαννιτών. Το 1934 με το ΦΕΚ 295Α - 07/09/1934 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης αποτελεί την τοπική κοινότητα Μπάφρας της δημοτικής ενότητας Ανατολής που υπάγεται στο δήμο Ιωαννιτών και σύμφωνα με την απογραφή 2011 έχει ως πληθυσμό 838 κατοίκους.

Εξωτερικοί σύνδεσμοι 

 Η μουσικοχορευτική παράδοση της Μπάφρας από τον ιστότοπο https://www.dancearchive.gr/
 Κοινωνική ενσωμάτωση, μνήμη και ταυτότητα στις προσφυγικές κοινότητες Ανατολή, Μπάφρα και Νεοκαισάρεια Ιωαννίνων από το Ιδρυματικό Αποθετήριο Ολυμπιάς
 ΚΟΝΙΑΛΙ - Παραδοσιακό Καππαδοκίας (Μπάφρα Ιωαννίνων) στο https://www.youtube.com/

Παραπομπές 

Χωριά του νομού Ιωαννίνων
Δήμος Ιωαννιτών